stanford-oval/wikipedia huggingface dataset:
Saarijärvi (Saarijärvi, Saarelankylä)
Maantietoa

Saarijärvi on 2,0 kilometriä pitkä, 1,2 kilometriä leveä, ja sen pinta-ala on 125 hehtaaria eli 1,2 neliökilometriä. Järvellä on kartan mukaan 12 saarta. Niitä ovat esimerkiksi Kuikansaari, Kirrisaari, Nuottasaari, Kukkulasaari, Kalliosaari, Honkasaari ja Mikonsaari. Saaret jakavat järven vesialueen niin, että pohjoispäätä kutsutaan Pohjoislahdeksi, eteläpäätä Limalahdeksi ja kaakkoon työntyvää lahtea Paukunlahdeksi. Järvi on luodattu ja siitä on julkaistu syvyyskartat. Järven tilavuudeksi on määritetty 2,23 miljoonaa kuutiometriä ja sen keskisyvyydeksi on saatu 1,8 metriä. Sen syvänteessä on 5,0 metriä syvää ja syvänne sijaitsee Limalahdella Hiekkaniemen edustalla . Järven rantaviivan pituus on 7,6 kilometriä ja sen rannat ovat pääasiassa metsämaata. Saarelankylä sijaitsee koillisrannalla ja se käsittää kaksi maataloa ja muutama asuintaloa. Rannan tuntumaan on rakennettu parikymmentä vapaa-ajan asuntoa. Järven länsipuolelta kulkee ohi seututie 648, josta haarautuu Saarelankylän läpi kulkeva kylätie.
Luontoarvoja

Karttapaikan karttapalvelun mukaan ainakin yhdeksän saarta, kuten esimerkiksi Kuikkasaari, Kirrisaari, Nuottasaari, Kukkulasaari, Kalliosaari ja Mikonsaari, kuuluu luonnonsuojelualueeseen. Järven pohjan sedimentit sisältävät hiiltä noin 32 grammaa neliömetriltä.
Luonnonhistoriaa

Saarijärvi syntyi viime jääkauden loppuvaiheessa mannerjäätikön peräännyttyä alueelta noin 10 800 vuotta sitten. Syntymästään asti on järven vedenpinta sijainnut sen laskukynnyksen kohdalla. Järvi sijaitsee moreenialueella ja koko olemassaolonsa ajan järven pohjalle on kertynyt savea ja mutaa. Järven syvänteen alueelta otettu sedimenttien kairausnäyte oli 6,43 metriä pitkä, mutta lyhyt näyte ei sisältänyt vielä järven syntyajan sedimenttejä. Järvi on kairausnäytteiden perusteella ollut keskimäärin 5,8 metriä syvä, mutta sedimenttejä on kertynyt  keskimäärin 3,0 metriä. Sedimenttejä esiintyy eniten syvänteissä ja ne ovat tasoittaneet pohjan syvyyssuhteita.
Vesistösuhteet

Saarijärvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven valuma-alueella (14.68), jonka Vuosjoen valuma-alueeseen (14.682) järvi kuuluu. Se on luonteeltaan reittijärvi eli läpivirtausjärvi . Valuma-alueen pinta-ala on noin 21 neliökilometriä . Suurin tulo-oja on Pirttijärvestä alkava ja länsirantaan laskeva Pirttipuro. Sen valuma-alueella sijaitsevat myös esimerkiksi Suolikko ja Saarilampi. Laskujoki Vuosjoki alkaa järven eteläpäästä ja se laskee 9,3 kilometrin  jälkeen Pyhäjärven Koskenlahteen. Järven vedenpinnan korkeus on 175,0 metriä mpy, jolloin Vuosjoen pudotukseksi tulee 57 metriä.
Saint John (New Brunswick)

| Saint John (City of Saint John) ransk>  Saint-Jean |
| --- | --- |

 vaakuna
 Saint John
 Koordinaatit: 45°16′50″N, 66°4′34″W 
Valtio:   Kanada
Provinssi:  New Brunswick
Piirikunta:  Saint Johnin piirikunta
Perustettu:  1604
Kaupungiksi:  18. toukokuuta 1785
Hallinto:  
 – Hallinnon tyyppi:  Saint Johnin kaupunginvaltuusto
 – Pormestari:  Ivan Court
Pinta-ala:  
 – Kokonaispinta-ala:  315.49 km²
 – Metropolialue:  3,359.55 km²
Korkeus:  0–387 m
Väkiluku (2006):  68,043
 – Väestötiheys:  215.7 as./km²
 – Metropolialue:  122,389
 – Väestötiheys metropolialue:  36.4 as./km²
Aikavyöhyke:  UTC-4
 – Kesäaika:  UTC-3
Postinumero:  E2H – E2P
Suuntanumero(t):  506
Lempinimi::  Port City
Motto::  lat. O Fortunati Quorum Jam Moenia Surgunt engl. "O Fortunate Ones Whose Walls Are Now Rising."  tai  "O Happy They, Whose Promised Walls Already Rise"
 
 Kaupungin kotisivut 
Infobox OKVirheellinen NIMI-arvo: 
Saint John on 68 043 asukkaan (2006) kaupunki New Brunswickin provinssin eteläosassa Kanadassa. Kaupungin muodostamalla metropolialueella asuu kaikkiaan 122 389 asukasta (2006). Kaupunki sijaitsee Fundynlahden pohjoispäässä, Saint John -joen suulla. Saint John sai kaupunkioikeudet 18. toukokuuta 1785 ja on näin ollen Kanadan vanhin kaupunki (city).
Kaupungin nimi on saanut alkunsa tutkimusmatkailija, kun Samuel de Champlainin saapui alueelle Johannes Kastajan päivänä ja nimesi nykyisen kaupungin läpi kulkevan joen hänen mukaansa (ransk. Saint-Jean). Myöhemmin joen suulle perustettua kaupunkia alettiin kutsua samalla nimellä. Koska suurin osa kaupungin asukkaista oli englanninkielisiä, kaupunkia alettiin kutsua Johannes Kastajan englanninkielisellä nimellä, Saint John.
Historia

Ensimmäisinä eurooppalaisina Fundynlahdella uskotaan vierailleen baski-, bretoni- ja normannikalastajia jo 1500-luvun alkupuolella. Vuonna 1524 Espanjan lipun alla purjehtinut portugalilainen tutkimusmatkailija Esteban Gómez löysi Saint John -joen ja antoi sille nimen Rio De La Buelta. Tutkimusmatkailijat Pierre Dugua de Mons ja Samuel de Champlain purjehtivat joelle 24. kesäkuuta 1604 ja nimesivät sen samana päivänä juhlittavan Johannes Kastajan kunniaksi, St. John -joeksi. Alue oli osa Acadien maakuntaa.
Vuonna 1631 Acadien kuvernööri Charles de Saint-Étienne de la Tour perusti Saint John -joen suulle linnoitetun Fort Saint-Jean -turkiskauppa-aseman käydäkseen kauppaa alueella asuvien intiaanien kanssa. Brittiläiset ja ranskalaiset kävivät useita taisteluita alueesta 1600-luvulta 1700-luvun puoliväliin saakka, jolloin linnoitus jäi viimein brittiläisten omaisuudeksi. Brittiläiset nimesivät linnoituksen vuonna 1758 Fort Frederickiksi. Amerikan vallankumouksen aikana amerikkalaiset patriootit tuhosivat linnoituksen vuonna 1775. Kaksi vuotta myöhemmin uusi linnoitus, Fort Howe perustettiin samalle paikalle.
Yhdysvaltain vapaussodan päätyttyä brittiläiset lojalistit pakenivat pohjoiseen ja perustivat vuonna 1783, Parr Townin ja Carletonin kaupungit Saint John -joen suun vastakkaisille puolille. Kaksi vuotta myöhemmin kaupungit yhdistyivät ja yhdistynyt kaupunki nimettiin sen läpi virtaavan joen mukaan. Saint John on Kanadan ensimmäinen ja vanhin virallistettu kaupunki (city). Vuoden 1812 sodan aikana kaupunki oli tärkeä puolustusasema, ja sinne rakennettiin Martello-torni puolustamaan kaupungin satamaa.
Kaupungin kautta kulki 1800-luvulla suuria määriä siirtolaisia Euroopasta uudelle mantereelle. Huomattava määrä näistä oli Irlannin maaseudulta suurta nälänhätää pakenevia siirtolaisia. Siirtolaiset ylittivät Atlantin likaisissa rahtilaivoissa, ja monella heistä oli useita terveydellisiä ongelmia sekä monet heistä sairastivat isorokkoa, lavantautia ja koleraa. Sairastuneet eristettiin karanteeniin, Fundynlahdella sijaitsevalle Partridgesaarelle, jonne on haudattu noin 600 tauteihin kuollutta siirtolaista.
Kaupungin suotuisa sijainti ja vuoden ympäri jäästä vapaa satama teki siitä tärkeän laivanrakennustelakan. Ehkä kuuluisin kaupungissa rakennettu laiva oli Marco Polo, joka rikkoi vuonna 1852 nopeusennätyksen Englannista Australiaan ja takaisin. Vuonna 1877 kaupungissa riehui laaja tulipalo, joka tuhosi suuren osan kaupunkia. Vuonna 1889 Portlandin kaupunki ja vuonna 1966 Lancasterin kaupunki ja pitäjä sekä osa Simondsin pitäjää liitettiin Saint Johnin kaupunkiin. Kaupungissa sijaitsi tuolloin yksi maailman pisimmistä kuivatelakoista, joka oli 320 metriä pitkä.
Saint John vuonna 1894.
Racing de Santander

Real Racing Club de Santander on espanjalainen jalkapalloseura Santanderin kaupungista Kantabriasta. Seura perustettiin vuonna 1913, ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa.
Seuran kotistadion on noin 22 124 -paikkainen El Sardinero.
Historiaa

Racing oli yksi Primera Divisiónin 10 perustajaseurasta vuonna 1928. Parhaan sijoituksensa sarjassa se saavutti kaudella 1930–1931, jolloin se oli toinen. Kausi 2007–2008 oli sen 40. pääsarjassa, mutta se on pelannut historiansa varrella myös Segundassa, Segunda B:ssä ja Tercerassa.
Espanjan cupissa Copa del Reyssä Racing ylsi välieriin ensimmäistä kertaa kaudella 2007–2008. Samalla kaudella se sijoittui Primera Divisiónin kuudenneksi, mikä oikeutti paikkaan kauden 2008–2009 UEFA Cupin ensimmäisellä kierroksella. Kyseessä on joukkueen ensiesiintyminen eurokentillä tällä tasolla; aikaisemmin se on pelannut vain Intertoto Cupissa vuonna 2003.
Entisiä pelaajia

Raúl Vicente Amarilla
Dudu Aouate
Salva Ballesta
Yossi Benayoun
Francisco Gento
Miguel Muñoz
Gerardo Torrado
Entisiä valmentajia

Héctor Cúper
Marcelino García Toral
Andoni Goikoetxea
Javier Irureta
Juan Ramón López Muñiz
Juan Carlos Mandiá
Miguel Ángel Portugal
Aiheesta muualla

Wikimedia Commonsissa on kuvia tai muita tiedostoja aiheesta .
Racingin virallinen sivusto (espanjaksi)
Racing Euroopan jalkapalloliiton sivustolla (englanniksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
Russ Tamblyn

Tamblyn vuonna 1990.
Russell Irving Tamblyn (s. 30. joulukuuta 1934 Los Angeles, Kalifornia) on yhdysvaltalainen näyttelijä. Hänet tunnetaan kenties parhaiten roolistaan Riffina vuoden 1961 musikaalielokuvassa West Side Story. Tamblyn tunnetaan lisäksi roolistaan psykiatri Lawrence Jacobyna kulttisarjassa Twin Peaks (1990–1991). Hän sai parhaan miessivuosan Oscar-ehdokkuuden vuoden 1957 elokuvasta Peyton Place – vihan tyyssija. Tamblynin isä oli näyttelijä Eddie Tamblyn, ja hänen vanhempi veljensä Larry on muusikko. Tamblyn on ollut kolmesti naimisissa, ja hänen tyttärensä Amber on isänsä tavoin näyttelijä.
Aiheesta muualla

Tamblynin viralliset kotisivut (Arkistoitu – Internet Archive) (englanniksi)
Russ Tamblyn Internet Movie Databasessa. (englanniksi)
Robert Emmett Bledsoe Baylor

Robert Emmett Bledsoe Baylor
Robert Emmett Bledsoe Baylor (10. toukokuuta 1793 Lincolnin piirikunta, Kentucky – 6. tammikuuta 1874 Gay Hill, Texas) oli yhdysvaltalainen poliitikko, juristi ja baptistipastori.
Baylor palveli vuoden 1812 sodassa ja komensi rykmenttiä creek-sodassa. Hänet valittiin vuonna 1824 Alabaman edustajainhuoneeseen. Vuosina 1829–1831 hän istui jacksonilaisena Yhdysvaltain edustajainhuoneen jäsenenä Alabamasta, ja hän oli epäonnistuneesti uudelleen ehdolla vuonna 1830. Baylor työskenteli käräjätuomarina 25 vuoden ajan. Hän oli Baylorin yliopiston perustaja ja toimi siellä oikeustieteen professorina. Hän oli myös perustamassa Baylor Female Collegea.
Baylor asui Texasissa vuodesta 1839 ja kuului vuonna 1845 toimielimeen, joka muotoili Texasin osavaltion perustuslain. Hän oli Jesse Bledsoen sisaruksenpoika.
Sammakkohyttynen

| Sammakkohyttynen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  territans
Kaksiosainen nimi
 Culex territans  Walker, 1856 
Synonyymit
 Culex frickii  Culex saxatilis 
Katso myös
   Sammakkohyttynen Commonsissa 
Infobox OKVirheellinen NIMI-arvo: 
Sammakkohyttynen (Culex territans) on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Walker vuonna 1856. Lajia tavataan Pohjois-Amerikasta, Euroopasta ja Aasiasta. Sillä ei ole alalajeja.
Rationaalifunktio

Rationaalifunktio on kahden polynomin osamäärästä  muodostuva alkeisfunktio.
Määritelmä

Funktio  f(x) on rationaalifunktio, jos ja vain jos se voidaan esittää muodossa:
Tässä  {P(x)} ja  {Q(x)} ovat polynomeja, ja  {Q(x)} ei ole nollafunktio. Rationaalifunktio on määritelty kaikilla  x, kun  {Q(x)\neq 0}.
Rationaalifunktion nollakohdat ovat sen osoittajan nollakohtia; nimittäjän nollakohdissa funktiolla on epäjatkuvuuskohta.
Kun funktion argumentti x on rationaaliluku eikä  Q(x) ole 0, on myös funktion arvo  f(x) rationaaliluku.
Rationaaliset lausekkeet

Rationaalifunktioiden summa, erotus, tulo ja osamäärä (niissä pisteissä missä osamäärä on määritelty) ovat myös rationaalifunktioita.
Rajaton rakkaus

| ”Rajaton rakkaus” Timo Rautiainen & Trio Niskalaukaus |
| --- | --- | --- |

Singlen tiedot
 Albumilta: Itku pitkästä ilosta
 Julkaistu: 2000
 Tyylilaji: heavy metal
 Kesto: 07.53
 Levy-yhtiö: Ranka Recordings
Timo Rautiainen & Trio Niskalaukauksen muut singlet
|   | ”Rajaton rakkaus” 2000 | ”Surupuku” 2002 |
Rajaton rakkaus on Timo Rautiainen & Trio Niskalaukauksen single, joka on julkaistu vuonna 2000.
Kappaleen sanoitus kertoo miehestä, joka on mennyt naimisiin virolaisenkenen mukaan? naisen kanssa, mutta nainen ei halunnutkenen mukaan? muuttaa Suomeen eikä mies viihtynyt Virossa. Lopussa kertoja luultavasti hirttäytyykenen mukaan?.
B-puoli Viimeinen päivä taivaan on cover-versio Barathrum-yhtyeen kappaleesta Last Day in Heaven.
Kappaleet

Rajaton rakkaus – 3.43 (säv. Timo Rautiainen, san. Tomi Tuomaala, sov. Timo Rautiainen)
Viimeinen päivä taivaan? (Last Day in Heaven) – 4.10 (säv. J. Sova, san. Tomi Tuomaala & Timo Rautiainen, sov. J.Sova)
Aiheesta muualla

Rajaton rakkaus discogs.com -sivustolla
Rodney Nuckey

| Rodney Nuckey> Henkilötiedot |
| --- | --- |
Syntynyt: 26. kesäkuuta 1929 Wood Green, Lontoo, Yhdistynyt kuningaskunta
Kuollut: 29. kesäkuuta 2000 Manila, Filippiinit
Kansalaisuus:   Yhdistynyt kuningaskunta
Formula 1 -ura
Aktiivivuodet:  1953–1954
Talli(t):  Yksityinen Cooper
Kilpailuja:  2 (1 startti)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan GP 1953
Viimeinen kilpailu:  Britannian GP 1954
Rodney Nuckey (26. kesäkuuta 1929 Wood Green, Lontoo – 29. kesäkuuta 2000 Manila, Filippiinit) oli brittiläinen Formula 1 -kuljettaja. Hän osallistui yhteen F1-osakilpailuun kaudella 1953. Hän oli 11. Saksan GP:ssä 1953. Nuckey lähti kilpailuun ruudusta 20. Hän osallistui myös MM-sarjaan kuulumattomiin kilpailuihin ollen parhaimmillaan kolmas Syrakusan GP:ssä 1953. Hän kilpaili myös 500 cc F3-luokassa.
Sammakkolammi

Sammakkolammi tarkoittaa seuraavia:
Sammakkolammi, lampi Hämeenlinnan Ahoisissa
Sammakkolammi, lampi Kuhmoisten Puukkoisissa
Sammakkolammi, lampi Nuutajärvellä
Sammakkolammi, lampi Tammelassa
Sammakkolammi, lampi Tampereen Pohtolassa
Sammakkolammi, lampi Urjalassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sammakkolammi”, voi hakea sivunnimihaulla, laajalla sivunnimihaulla tai tekstihaulla.
Robert Emmijan

| Mitalit | Mitalit | Mitalit |  |
| --- | --- | --- | --- |
|  Robert Emmijan |  Robert Emmijan |  Robert Emmijan |  |
Maa:   Neuvostoliitto
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Rooma 1987 | pituushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 1986 | pituushyppy |  |
|  Kultaa | Liévin 1987 | pituushyppy |  |
|  Pronssia | Göteborg 1984 | pituushyppy |  |
|  Pronssia | Glasgow 1990 | pituushyppy |  |
Robert Emmijan (arm. Ռոբերտ Էմմիյան, s. 16. helmikuuta 1965 Leninakan, Armenian sosialistinen neuvostotasavalta) on pituushyppääjä, joka edusti uransa aikana Neuvostoliittoa ja Armeniaa. Hän saavutti MM-hopeaa vuonna 1987 sekä voitti sisä- ja ulkoradoilla yhteensä kolme Euroopan-mestaruutta.
Emmijan saavutti pronssia junioreiden EM-kilpailuissa Schwechatissa 1983 . Ensimmäisen aikuisten arvokisamitalinsa hän sai oltuaan kolmas sisäratojen EM-kilpailuissa Göteborgissa 1984 . Seuraavana vuonna hän oli toinen sekä Koben universiadeissa  että Canberran maailmancupissa .
Emmijan voitti sisäratojen Euroopan-mestaruuden Madridissa 1986 tuloksella 832 . Myöhemmin samana vuonna hän voitti myös ulkoratojen maanosamestaruuden Stuttgartin EM-kisoissa tuloksella 841 – hopeamitalisti Sergei Lajevski hävisi 40 senttiä . Emmijan voitti toistamiseen sisäratojen Euroopan-mestaruuden Liévinissä 1987 tuloksella 849. Indianapolisin MM-hallikisoissa hän oli samana talvena neljäs hypättyään tasan kahdeksan metriä.
Emmijan hyppäsi 22. toukokuuta 1987 Tsakhkadzorissa Euroopan ennätyksen 886 cm, joka jäi vain neljä senttiä voimassa olleesta Bob Beamonin maailmanennätyksestä. Emmijanin tulos on vuonna 2008 edelleen maanosan ennätys ja kaikkien aikojen maailmantilastossa neljännellä sijalla.  Rooman MM-kilpailuissa 1987 hän saavutti hopeaa tuloksella 853 – Carl Lewis voitti kilpailun hypättyään 867 .
Emmijan saavutti pronssia Glasgow'n EM-hallikisoissa 1990. Myöhemmin samana vuonna hän jäi ilman tulosta Splitin EM-kilpailuissa. Hän ei selviytynyt loppukilpailuun Tokion 1991 eikä Stuttgartin 1993 MM-kilpailuissa. Vuonna 1995 Emmijan oli Barcelonan MM-hallikisoissa kymmenes ja Göteborgin MM-kilpailuissa yhdestoista. Vuonna 1997 hän jäi karsintakilpailuun niin Pariisin sisä- kuin Ateenan ulkoratojen MM-kisoissakin. Hän asuu nykyään Ranskassa.
Samarkandin amuletti

| Samarkandin amuletti> The Amulet of Samarkand |
| --- | --- |

Alkuperäisteos
Kirjailija:  Jonathan Stroud
Kieli:  englanti
Genre:  fantasia, nuortenkirjallisuus
Julkaistu:  2003
Suomennos
Suomentaja:  Mika Kivimäki
Kustantaja:  Tammi
Julkaistu:  2004
Ulkoasu:  sidottu
Sivumäärä:  560
ISBN:  951-31-2846-6
Sarja: Bartimeus-trilogia
Seuraava:  Golemin silmä
Löydä lisää kirjojaKirjallisuuden teemasivulta
Samarkandin amuletti (engl. The Amulet of Samarkand) on Jonathan Stroudin kirjoittaman Bartimeus-fantasiatrilogian vuonna 2003 ilmestynyt ensimmäinen osa. Seuraavat osat ovat nimeltään Golemin silmä ja Ptolemaioksen portti.
Suomeksi kirja ilmestyi vuonna 2004 Tammen kustantamana. Kirjan on suomentanut Mika Kivimäki. Koko trilogia sai Mythopoeic-nuortenkirjapalkinnon vuonna 2006.
Palkinnot

Aleks' interesting award 2004
A 2004 ALA Notable Book
A 2004 Best Books for Young Adults Top Ten Pick
A Bank Street 2004 Best Book of the Year
A Booklist Top 10 Fantasy Book for Youth 2004
A Booklist Top 10 Fantasy Book for Youth 2004
Juoni

Samarkandin amuletissa Nathaniel haluaa kostaa Simon Lovelacelle, toiselle maagikolle, joka on loukannut Nathanielia hänen mestarinsa talossa. Nathaniel on vasta 12-vuotias, mutta silti hyvin kunnianhimoinen. Hän manaa paikalle yli 5 000 vuotta vanhan Bartimeus-dzinnin. Nathaniel käskee tämän varastaa Samarkandin amuletin, joka on hyvin voimakas taikakalu. Sekalaisten sattumusten kautta Nathaniel pelastaa pääministerin ja koko hallituksen Samarkandin amuletin avulla.
STN

STN voi viitata johonkin seuraavista:
STN, Stanstedin lentoaseman IATA-koodi
STN, São Tomén ja Príncipen dobran valuuttakoodi
STN, engl. super-twisted nematic, eräs värillisten nestekidenäyttöjen tekniikka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”STN”, voi hakea sivunnimihaulla, laajalla sivunnimihaulla tai tekstihaulla.
Ruslan Hontšarov

| Mitalit | Mitalit | Mitalit |  |
| --- | --- | --- | --- |
|  Ruslan Gontšarov ja jäätanssiparinsa Olena Hrušyna  |  Ruslan Gontšarov ja jäätanssiparinsa Olena Hrušyna  |  Ruslan Gontšarov ja jäätanssiparinsa Olena Hrušyna  |  |
Maa:   Ukraina
Miesten taitoluistelu
|  Olympialaiset  |  Olympialaiset  |  Olympialaiset  |  |
|  Pronssia | Torino 2006 | jäätanssi |  |
| MM-kilpailut  | MM-kilpailut  | MM-kilpailut  |  |
|  Pronssia | Moskova 2005 | jäätanssi |  |
| EM-kilpailut  | EM-kilpailut  | EM-kilpailut  |  |
|  Hopeaa | Torino 2005 | jäätanssi |  |
|  Hopeaa | Lyon 2006 | jäätanssi |  |
|  Pronssia | Budapest 2004 | jäätanssi |  |
Ruslan Mykolajovytš Hontšarov (ukr. Руслан Миколайович Гончаров; s. 2. tammikuuta, 1973 Odessa) on ukrainalainen taitoluistelija ja viisinkertainen arvokisamitalisti, joka kilpaili jäätanssissa parinaan Olena Hrušyna. Hontšarovin suurin saavutus on olympiapronssi Torinosta 2006, ja hänen muita arvokisamitalejaan ovat kaksi EM-hopeaa 2005 ja 2006, EM-pronssi 2004, ja MM-pronssi vuodelta 2005. Hontšarov on ollut hänen parinaan 1985 lähtien.
Saavutukset

Olympiapronssi 2006
MM-pronssi 2005
Kaksi EM-hopeaa 2005, ja 2006
EM-pronssi 2004
Aiheesta muualla

Kuvia tai muita tiedostoja aiheesta Ruslan Hontšarov Wikimedia Commonsissa
http://www.ice-dance.com/grushina/ (Arkistoitu – Internet Archive)
http://www.caretoicedance.com/grugon.html
Ryan Reaves

| Ryan Reaves |
| --- | --- |

Henkilötiedot
Syntynyt: 20. tammikuuta 1987 (ikä 37) Winnipeg
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  102 kg
Seura
Seura:  Toronto Maple Leafs
Sarja:  NHL
Pelinumero:  75
Pelaajaura
Pääsarjaura:  2007–
Aik. seurat:  St. Louis Blues (NHL) Peoria Rivermen (AHL) Pittsburgh Penguins (NHL) Vegas Golden Knights (NHL)   New York Rangers (NHL)   Minnesota Wild (NHL)       (NHL)
NHL-varaus:  156. varaus, 2005 St. Louis Blues
Ryan Reaves (s. 20. tammikuuta 1987) on kanadalainen jääkiekkoilija, joka pelaa NHL-seura Toronto Maple Leafsissa.
Reavesin isä Willard Reaves on entinen NFL-pelaaja.
Ura

Reaves varattiin St. Louis Bluesiin viidennellä kierroksella numerolla 156 vuoden 2005 varaustilaisuudessa. 10. lokakuuta 2010 hänet kutsuttiin St. Louisiin farmijoukkueesta Peoria Rivermenistä. Hän teki NHL-debyyttinsä 11. lokakuuta ja sai heti ensimmäisessä ottelussaan 15 rangaistusminuuttia. Blues voitti ottelussa Anaheim Ducksin 5–1. Reaves palasi Peoriaan kahden Blues -pelin jälkeen. Hän teki ensimmäisen NHL-maalinsa 12. tammikuuta 2011 Anaheim Ducksia vastaan.
Kaudeksi 2017–2018 Reaves siirtyi Pittsburgh Penguinsiin, josta siirtotakarajalla helmikuussa 2018 edelleen Vegas Golden Knightsiin. 
Kesäkuussa 2020 Reaves teki kaksivuotisen jatkosopimuksen Golden Knightsin kanssa.
Heinäkuussa 2021 Golden Knights kauppasi Reavesin New York Rangersiin vaihdossa kolmannen kierroksen varausvuoroon vuoden 2022 varaustilaisuudessa. Siirron jälkeen hän teki yksivuotisen jatkosopimuksen Rangersin kanssa.
Marraskuussa 2022 Rangers kauppasi Reavesin Minnesota Wildiin vaihdossa viidennen kierroksen varausvuoroon vuoden 2025 varaustilaisuudessa.
Heinäkuussa 2023 Reaves teki vapaana agenttina Toronto Maple Leafsin kanssa kolmevuotisen ja yhteensä 4,05 miljoonan dollarin arvoisen sopimuksen.
Käännös suomeksi
Rajaton valta

| Rajaton valta> Absolute Power |
| --- | --- |
 Virallinen elokuvateatterijuliste
Ohjaaja:  Clint Eastwood
Käsikirjoittaja:  David Baldacci (kirja) William Goldman
Tuottaja:  Clint Eastwood Karen S. Spiegel Tom Rooker Michael Mauer
Säveltäjä:  Lennie Niehaus
Kuvaaja:  Jack N. Green
Leikkaaja:  Joel Cox
Tuotantosuunnittelija:  Henry Bumstead
Pääosat:  Clint Eastwood Gene Hackman Ed Harris Laura Linney Scott Glenn Dennis Haysbert E. G. Marshall Judy Davis
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Columbia Pictures Netflix
Ensi-ilta:  14. tammikuuta 1997  8. elokuuta 1997
Kesto:  121 min
Alkuperäiskieli:  englanti
Budjetti:  50 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Rajaton valta on poliittinen jännityselokuva vuodelta 1997. Sen on ohjannut Clint Eastwood, joka näyttelee siinä myös pääosaa. Se pohjautuu David Baldaccin samannimiseen kirjaan.